text: тамыр сабақ— көп жылдық шөптесін өсімдіктердің түрі өзгерген жер асты сабағы. сырт пішіні тамырға ұқсас болғанмен құрылысында айырмашылықтар бар. мыс., т. с-та қабыршақ тәрізді жапырағы, паренхимасы болады. т. с. бунақ-бунақ болып, топырақ арасында көлбей өседі, буындарында не жапырақ қолтығында жыл сайын жер бетіне шығатын өркен және топырақ арасына тарайтын қосалқы тамыр беретін бүршіктері болады (қалуен, бидайық, жыланқияқ). т. с-тың ұзын, қысқа, жуан, жіңішке болуы, тез өсуі өсімдік түріне байланысты. кейбір өсімдіктердің т. с. ұшында құрамы негізінде углеводтан тұратын түйнек кездеседі. т. с-та дәрілік, бояғыш, илік заттар болады. т. с-ты өсімдіктер құмды жақсы бекітеді.